આ માહિતી આપતાં સાયનના એક જાગૃત નાગરિક જયેન્દ્ર શાહે મિડ-ડે LOCALને કહ્યું હતું કે ‘આ પ્રોજેક્ટ તો સફળતાથી પૂરો થયો હતો, પણ છેલ્લાં ત્રણ વર્ષમાં આ સ્કાયવૉકનો ઉપયોગ નહીંવત્ છે. આ સ્કાયવૉક એટલીબધી હાઇટ પર છે કે એનો ઉપયોગ ત્રણ વર્ષમાં તો નથી જ થયો, પણ ક્યારેય વિદ્યાર્થીઓ કે સિનિયર સિટિઝન કરશે પણ નહીં. આમ પબ્લિકના ખર્ચે પબ્લિકની સુવિધાના નામે બંધાયેલા આ સ્કાયવૉક માટે ખર્ચેલા કરોડો રૂપિયા પાણીમાં ગયા છે.’